In hierdie geskiedenis het ons iets van 'n voorspel van Jesus Christus se werk waar hy plek gereedmaak om sy volk in ewigheid te kan ontvang in sy koninkryk.
Meteens is die gebeurtenis rondom Potifar se vrou nie meer net die optrede van 'n wellustige vrou wat 'n man probeer vang nie.
Dit is inderdaad 'n stryd tussen twee magte wat baie groter is as ons: die magte van die hel wat sy swaard kruis met 'n onderdaan van die koninkryk van God.
Ons verstaan dat die Here in hierdie geskiedenis openbaar dat elke ware gelowige se roeping deur die duiwel in die spervuur gebring gaan word.
Josef se roeping word in hierdie gebeurtenis getoets. Dit is 'n gebeurtenis wat baie dieselfde is as die versoeking wat die Here Jesus na sy doop in die woestyn deurgemaak het.
Die versoeking vir Josef was dieselfde: kom hou gemeenskap met my. Waarom sal jy die streng reëls van die geloof toepas en die lewe by jou laat verbygaan? Kom geniet die lewe, dit het baie vreugde wat dit jou kan bied.
Dit bring ons by die werklike diepte van die saak waaroor dit gaan. Wat is "gemeenskap" en wat beteken dit vir die Here?
Daarom is hierdie daad vir God die simbool van die omgang tussen Hom en sy kerk. Dit is in 'n sekere sin profeties en 'n voorspel van ons omgang met God in die hiernamaals. Daarom gebruik die Here hierdie woord om die verhouding tussen Hom en mense uit te beeld.
Baie oorvereenvoudig gestel: die wêreld probeer die kerk (gelowiges) uit hulle roeping uittrek in 'n nuwe baan in waar hulle hulle roeping mis en in die skande by God kom.